ਬੁਲਾ ਚੌਧਰੀ

ਬੁਲਾ ਚੌਧਰੀ (ਜਨਮ - 2 ਜਨਵਰੀ 1970, ਹੁਗਲੀ, ਭਾਰਤ) ਅਰਜੁਨ ਪੁਰਸਕਾਰ, ਪਦਮਸ਼੍ਰੀ ਪੁਰਸਕਾਰ ਜੇਤੂ, ਸਾਬਕਾ ਭਾਰਤੀ ਰਾਸ਼ਟਰੀ ਮਹਿਲਾ ਤੈਰਾਕੀ ਚੈਂਪੀਅਨ ਹੈ ਅਤੇ ਭਾਰਤ ਦੇ ਪੱਛਮੀ ਬੰਗਾਲ ਰਾਜ ਵਿੱਚ, 2006 ਤੋਂ ਲੈ ਕੇ 2011 ਤੱਕ ਵਿਧਾਇਕ ਵਜੋਂ ਚੁਣੀ ਗਈ ਹੈ।

 ਤੈਰਾਕੀ ਕੈਰੀਅਰ 
ਉਸ ਦਾ ਪਹਿਲਾ ਰਾਸ਼ਟਰੀ ਮੁਕਾਬਲਾ ਨੌਂ ਸਾਲਾਂ ਦੀ ਉਮਰ ਵਿੱਚ ਸੀ ਜਿਸ ਦੌਰਾਨ ਛੇ ਮੁਕਾਬਲਿਆਂ ਵਿੱਚ ਛੇ ਸੋਨ ਤਗਮੇ ਜਿੱਤ ਕੇ ਵੱਡੀ ਪ੍ਰਾਪਤੀ ਹਾਸਿਲ ਕੀਤੀ। ਉਸ ਨੇ ਆਪਣੀ ਖੇਡ ਨੂੰ ਜਾਰੀ ਰੱਖਿਆ। ਉਸ ਨੇ ਵੱਖ-ਵੱਖ ਜੂਨੀਅਰ ਅਤੇ ਰਾਸ਼ਟਰੀ ਚੈਂਪੀਅਨਸ਼ਿਪਾਂ ਦੇ ਨਾਲ ਨਾਲ 1991 ਦੱਖਣੀ ਏਸ਼ੀਅਨ ਫੈਡਰੇਸ਼ਨ ਖੇਡਾਂ ਵਿੱਚ ਛੇ ਸੋਨ ਤਗਮੇ ਜਿੱਤ।

1984 ਵਿੱਚ ਉਸਨੇ 1:06.19 ਸਕਿੰਟ ਦਾ ਰਾਸ਼ਟਰੀ 100 ਮੀਟਰ ਬਟਰਫਲਾਈ ਰਿਕਾਰਡ ਬਣਾਇਆ। 1986 ਵਿੱਚ ਸਿਓਲ ਏਸ਼ੀਅਨ ਖੇਡਾਂ ਦੌਰਾਨ, ਉਸ ਨੇ 100 ਮੀਟਰ ਬਟਰਫਲਾਈ ਵਿੱਚ 1:05.27 ਸਕਿੰਟ ਅਤੇ 200 ਮੀਟਰ ਬਟਰਫਲਾਈ ਵਿੱਚ 2:19.60 ਸਕਿੰਟ ਦਾ ਇੱਕ ਹੋਰ ਰਿਕਾਰਡ ਬਣਾਇਆ। ਚੌਧਰੀ ਨੇ 1989 ਵਿੱਚ, ਲੰਮੀ ਦੂਰੀ ਦੀ ਤੈਰਾਕੀ ਦੀ ਸ਼ੁਰੂਆਤ ਕੀਤੀ ਅਤੇ ਉਸੇ ਸਾਲ ਇੰਗਲਿਸ਼ ਚੈਨਲ ਨੂੰ ਪਾਰ ਕੀਤਾ। ਉਸ ਨੇ 1996 ਵਿੱਚ 81 ਕਿਲੋਮੀਟਰ (50 ਮੀਲ) ਮੁਰਸ਼ੀਦਾਬਾਦ ਲੰਬੀ ਦੂਰੀ ਤੈਰਾਕੀ ਜਿੱਤੀ, ਅਤੇ 1999 ਵਿੱਚ ਉਸਨੇ ਦੁਬਾਰਾ ਇੰਗਲਿਸ਼ ਚੈਨਲ ਨੂੰ ਪਾਰ ਕੀਤਾ। ਅਗਸਤ, 2004 ਵਿੱਚ, ਉਸਨੇ ਸ਼੍ਰੀਲੰਕਾ ਦੇ ਤਾਲਾਈਮੰਨਾਰ ਤੋਂ ਤਾਮਿਲਨਾਡੂ ਦੇ ਧਨੁਸ਼ਕੋਡੀ ਤੱਕ ਲਗਭਗ 14 ਘੰਟਿਆਂ ਵਿੱਚ ਪਾਕ ਸਟ੍ਰੇਟਸ ਨੂੰ ਪਾਰ ਕਰਕੇ ਇਹ ਰਿਕਾਰਡ ਕਾਇਮ ਕੀਤਾ।

ਉਹ 2005 ਵਿੱਚ ਪੰਜ ਮਹਾਂਦੀਪਾਂ ਦੇ ਸਮੁੰਦਰੀ ਚੈਨਲਾਂ ਵਿੱਚ ਤੈਰਾਕੀ ਕਰਨ ਵਾਲੀ ਪਹਿਲੀ ਔਰਤ ਬਣ ਗਈ — ਜਿਸ ਵਿੱਚ ਜਿਬਰਾਲਟਰ ਦੀ ਜਲਡਮਰੂ, ਟਾਈਰੇਨੀਅਨ ਸਾਗਰ, ਕੁੱਕ ਸਟ੍ਰੇਟ, ਗ੍ਰੀਸ ਵਿੱਚ ਟੋਰੋਨੋਸ ਖਾੜੀ (ਕਸਾਂਦਰਾ ਦੀ ਖਾੜੀ), ਕੈਲੀਫੋਰਨੀਆ ਦੇ ਤੱਟ ਤੋਂ ਕੈਟਾਲੀਨਾ ਚੈਨਲ ਅਤੇ ਇੱਥੋਂ ਕੇਪ ਟਾਊਨ, ਦੱਖਣੀ ਅਫਰੀਕਾ ਦੇ ਨੇੜੇ ਰੋਬੇਨ ਟਾਪੂ ਤੱਕ ਤਿੰਨ ਐਂਕਰ ਬੇ. ਉਸਨੇ 3 ਘੰਟੇ 26 ਮਿੰਟਾਂ ਵਿੱਚ 30 ਕਿਲੋਮੀਟਰ ਦਾ ਟ੍ਰੈਕ ਤੈਰਾਕੀ ਦਾ ਰਿਕਾਰਡ ਬਣਾਇਆ। ਉਹ ਹੁਣ ਕੋਲਕਾਤਾ ਵਿੱਚ ਇੱਕ ਸਵੀਮਿੰਗ ਅਕੈਡਮੀ ਸਥਾਪਤ ਕਰਨ ਦੀ ਯੋਜਨਾ ਬਣਾ ਰਹੀ ਹੈ।

 ਸਨਮਾਨ 

 ਉਹ ਸੱਤ ਸਮੁੰਦਰ ਪਾਰ ਪ੍ਰਾਪਤੀ ਕਰਨ ਵਾਲੀ ਪਹਿਲੀ ਔਰਤ ਬਣ ਗਈ। 
 ਉਸਨੇ ਦੋ ਵਾਰ ਇੰਗਲਿਸ਼ ਚੈਨਲ ਬਲ ਤੈਰਾਕੀ ਕੀਤੀ ਜਿਸ ਵਿੱਚ ਪਹਿਲੀ ਵਾਰ 1989 ਵਿੱਚ ਅਤੇ ਫਿਰ 1999 ਵਿੱਚ ਸੀ। 
 1990 ਵਿੱਚ ਉਸ ਨੂੰ ਅਰਜੁਨ ਪੁਰਸਕਾਰ ਦਿੱਤਾ ਗਿਆ ਸੀ। 
 ਉਸ ਨੂੰ ਪਦਮ ਸ਼੍ਰੀ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ। 
 ਉਸ ਨੂੰ ਤੇਨਜ਼ਿੰਗ ਨੋਰਗੇ ਜੀਵਨ ਕਾਲ ਐਡਵੈਂਚਰ ਸਪੋਰਟਸ ਐਵਾਰਡ ਵੀ ਦਿੱਤਾ ਗਿਆ।

 ਇਹ ਵੀ ਦੇਖੋ 

 ਭਾਰਤ ਵਿੱਚ ਤੈਰਾਕੀ 
 ਤੈਰਾਕੀ ਵਿੱਚ ਭਾਰਤੀ ਰਿਕਾਰਡਾਂ ਦੀ ਸੂਚੀ
 ਕੁਤਰਾਲੀਸ਼ਵਰਨ

 ਹਵਾਲੇ 

ਬਾਹਰੀ ਲਿੰਕ
 ਬੁਲਾ 'ਤੇ ਇੰਡੀਆ ਜਾਣਕਾਰੀ ਪੇਜ 
 ਟਾਈਮਜ਼ ਆਫ ਇੰਡੀਆ ਦਾ ਲੇਖ 
 ਇੰਡੀਆ ਨਿਊਜ਼ ਦਾ ਲੇਖ

ਸ਼੍ਰੇਣੀ:20ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ
ਸ਼੍ਰੇਣੀ:ਬੰਗਾਲੀ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1970
ਸ਼੍ਰੇਣੀ:ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ